
Δευτέρα, 03 Αυγούστου 2026
ΔΕΛΤΙΟ ΤΥΠΟΥ
Έρευνες προς εντοπισμό αγνοούμενης ημεδαπής κολυμβήτριας και εντοπισμός της σορού της στη Τήνο – Θάνατος ημεδαπού στη Χαλκίδα - Παροχή συνδρομής σε λουόμενους στο Πόρτο Λάγος – Μηχανική βλάβη Ε/Π-Τ/Ρ σκάφους στο Λαύριο – Πτώση Δ/Κ οχήματος στη θάλασσα στην Κόρινθο 

Τις μεσημβρινές ώρες χθες, ενημερώθηκαν οι Λιμενικές Αρχές της Τήνου και της Μυκόνου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ) του Αρχηγείου Λ.Σ.-ΕΛ.ΑΚΤ. για περιστατικό αγνοούμενης 78χρονης ημεδαπής κολυμβήτριας, στη θαλάσσια περιοχή της παραλίας «ΛΑΟΥΤΙ» Τήνου. Αμέσως, τέθηκε σε εφαρμογή το τοπικό σχέδιο έκτακτης ανάγκης και ξεκίνησαν έρευνες από δύο Περιπολικά σκάφη Λ.Σ.-ΕΛ.ΑΚΤ. (ΠΛΣ), τρία ιδιωτικά σκάφη και ένα Περιπολικό όχημα Λ.Σ.-ΕΛ.ΑΚΤ. από ξηράς, ενώ απογειώθηκε και ένα ελικόπτερο (Ε/Π) Λ.Σ.-ΕΛ.ΑΚΤ.. Η 78χρονη εντοπίστηκε από ένα ιδιωτικό σκάφος χωρίς τις αισθήσεις της και εν συνεχεία περισυλλέχθηκε και μεταφέρθηκε με ΠΛΣ στο λιμάνι της Τήνου. Από εκεί, διακομίστηκε με ασθενοφόρο όχημα του ΕΚΑΒ στο Κέντρο Υγείας Τήνου, όπου διαπιστώθηκε ο θάνατός της. Από το Λιμεναρχείο Τήνου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πειραιά.
*****

Τις απογευματινές ώρες χθες, ενημερώθηκε η Λιμενική Αρχή της Χαλκίδας για τον εντοπισμό ενός 87χρονου ημεδαπού χωρίς τις αισθήσεις του στη θαλάσσια περιοχή «ΕΞΩ ΠΑΝΑΓΙΤΣΑ» Χαλκίδας. Ο άνδρας διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Χαλκίδας, όπου διαπιστώθηκε ο θάνατός του. Από το Κεντρικό Λιμεναρχείο Χαλκίδας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών. 

*****

Τις απογευματινές ώρες χθες, ενημερώθηκε η Λιμενική Αρχή του Πόρτου Λάγους για την ύπαρξη δύο αλλοδαπών (υπήκοοι Τουρκίας) λουόμενων, οι οποίοι βρίσκονται σε δυσχερή θέση καθώς παρασέρνονται από τα κύματα λόγω των έντονων ανέμων, στη θαλάσσια περιοχή Γλυφάδας ν. Ροδόπης. Στο σημείο έσπευσαν δύο Περιπολικά οχήματα Λ.Σ.-ΕΛ.ΑΚΤ. (ΠΛΣ), τρία αλιευτικά (Α/Κ) σκάφη καθώς και ένα ταχύπλοο (Τ/Χ) σκάφος ναυαγοσωστικής σχολής. Οι ανωτέρω αλλοδαποί περισυλλέχθηκαν από έτερους λουόμενους καλά στην υγεία τους και οδηγήθηκαν με ασφάλεια στην ακτή. 

*****

Τις απογευματινές ώρες χθες, ενημερώθηκε η Λιμενική Αρχή του Λαυρίου για μηχανική βλάβη επιβατηγού-τουριστικού (Ε/Π-Τ/Ρ) σκάφους σημαίας Μάλτας με 13 αλλοδαπούς επιβαίνοντες, στη θαλάσσια περιοχή του Σουνίου. Στο σημείο μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε το Ε/Π-Τ/Ρ και το συνόδευσε σε εγκαταστάσεις ιδιωτικής μαρίνας στο Λαύριο, όπου προσέδεσε με ασφάλεια. Από το Κεντρικό Λιμεναρχείο Λαυρίου, απαγορεύτηκε ο απόπλους του Ε/Π-Τ/Ρ μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον αρμόδιο νηογνώμονα. 
*****

Τις πρωινές ώρες χθες, ενημερώθηκε η Λιμενική Αρχή της Κορίνθου για πτώση ενός δίκυκλου (Δ/Κ) οχήματος στα αβαθή, στην παραλία «ΙΕΡΑΤΙΚΗ» Κορίνθου. Στο σημείο έσπευσαν στελέχη Λ.Σ.-ΕΛ.ΑΚΤ, όπου εντόπισαν τον 38χρονο ημεδαπό οδηγό του Δ/Κ να έχει εξέλθει στη ξηρά μαζί με το όχημα, με τη συνδρομή παρευρισκομένων, δηλώνοντας καλά στην υγεία του. Από το συμβάν δεν προκλήθηκε θαλάσσια ρύπανση. 

